|  |
| --- |
| **Budapest Főváros VII. kerület Erzsébetváros Önkormányzata**  Maár Balázsirodavezető |

Iktatószám:

Napirendi pont: ….

**ELŐTERJESZTÉS**

**A** Pénzügyi és Kerületfejlesztési Bizottság2023**.** március13 **-** airendkívüli

**ülésére**

|  |  |
| --- | --- |
| **Tárgy:** | Beszerzési eljárást lezáró érdemi döntés nyomtatóbérlés tárgyában |

**Készítette:**

Hanzmann Noémi

ügyintéző

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

A Polgármesteri Hivatal nyomatkészítő eszközeire megkötött szerződés 2023. március hónap végén lejár, ezért szükségessé vált új beszerzési eljárás lebonyolítása. A beszerzés tárgya: nyomatkészítő eszközök biztosítása a Hivatal részére teljes körű üzemeltetési szolgátatással hosszú és rövid távú bérleti konstrukcióval.

A szerződés tervezett időtartama: 2023. április 1 napjától 2024. március 31. napjáig.

A beszerzés becsült értéke: nettó 13.500.000 Ft.

A Beszerzési Szabályzat IV. fejezet 2.3. és 2.4 pontjai alapján:

*„2.3. A nettó 5.000.000 Ft összeget meghaladó, de a nettó 10.000.000 Ft összeget el nem érő egyedi beszerzési érték esetén alkalmazandó eljárásrend:*

*2.3.1. A felhívást legalább 3 ajánlattételre felhívottnak kell egyidejűleg írásban megküldeni, lehetőség szerint előzetesen tájékozódni kell arról, hogy a felhívottakkal összefüggésben az alkalmasság vélelmezhető legyen. Az ajánlatkérés tartalmát úgy kell meghatározni, hogy annak alapján az Árajánlatot tevők megfelelő árajánlatot tehessenek, a határidőben benyújtott árajánlatok összehasonlíthatóak legyenek…”*

*„2.4. A nettó 10.000.000 Ft összeget elérő vagy meghaladó beszerzési érték esetén alkalmazandó eljárásrend:*

1. *A nettó 5.000.000 Ft összeget meghaladó, de a nettó 10.000.000 összeget el nem érő beszerzési érték esetén alkalmazandó eljárásrendet kell alkalmazni a beszerzés, az ajánlatkérés során.* *Továbbá az eljárást lezáró érdemi döntés meghozatala során a IV. 2.3.2 a)- i) pontokban felsorolt esetekben.*
2. *A beszerzési eljárást lezáró érdemi döntés meghozatala ez esetben a Pénzügyi és Kerületfejlesztési Bizottság hatáskörébe tartozik. E döntéshez szükséges előterjesztést a beszerzés tárgya szerinti Szakiroda készíti elő.”*

Figyelemmel a beszerzés becsült értékének összegére, Budapest Főváros VII. Kerület Erzsébetvárosi Polgármesteri Hivatal a IX/13-1/2023. iktatószámú jegyzői engedély (1. sz. melléklet) alapján beszerzési eljárást indított a Hivatal telephelyein nyomatkészítő eszközök bérlése tárgyában.

Az alábbi három gazdasági szereplő részére került megküldésre az ajánlattételi felhívás (2. sz. melléklet) :

* HÉJJAS-IRODATECHNIKA Kft.
* EP-COPY Kft
* Eco-Line Solutions Kft.

Az ajánlattételi határidőig, vagyis 2023. február 28. napja 14 óráig a HÉJJAS-IRODATECHNIKA Kft.., az EP-COPY Kft. és az Eco-Line Solutions Kft., megküldte ajánlatát (ajánlatok 3-5. sz. mellékletek):

|  |  |
| --- | --- |
| **Ajánlattevő megnevezése** | **Ajánlati ár (nettó, Ft)** |
| HÉJJAS-IRODATECHNIKA Kft. | 1.345.881 |
| EP-COPY Kft. | 692.364 |
| Eco-Line Solutions Kft. | 969.321 |

Az érvényes ajánlatok közül, a bírálati szempont szerint (szolgáltatás ellenértéke egy összegben megadva a jelenleg használt darabszámban) a legelőnyösebb ajánlatot az EP-COPY Kft. nyújtotta (6. sz. melléklet Bírálóbizottsági jegyzőkönyv, 7. sz. melléklet: számítási táblázat).

A szükséges fedezet rendelkezésre áll, Budapest Főváros VII. kerület Erzsébetváros Önkormányzata 2023. évi elfogadott költségvetésében az 5101 – Igazgatási Apparátus Polgármesteri Hivatal címen.

A fentiekre tekintettel kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága ......./2023. (III. 13.) határozata nyomatkészítő eszközök bérlése tárgyában**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy engedélyezi az EP-COPY Kft. (székhelye: 1105 Budapest, Mongol u. 41; cégjegyzékszáma: 01 09 467219; adószáma: 12122729-2-42) és Budapest Főváros VII. Kerület Erzsébetvárosi Polgármesteri Hivatal közötti szerződéskötést nyomatkészítő eszközök bérlése tárgyában 2023. április 1. napjától 2024. március 31. napjáig 13.500.000 Ft + Áfa keretösszegben.

**Felelős:** Tóth László, jegyző

**Határidő:** 2023. március 31.

Mellékletek:

1. sz. melléklet: Ajánlattételi felhívást engedélyező levél
2. sz. melléklet: Ajánlattételi felhívás
3. sz. melléklet: HÉJJAS-IRODATECHNIKA Kft. ajánlata
4. sz. melléklet: EP - COPY Kft. ajánlata
5. sz. melléklet: Eco – Line Solutions Kft. ajánlata
6. sz. melléklet: Bírálóbizottsági jegyzőkönyv
7. sz. melléklet: Számítási táblázat

Budapest, 2023. március 6.

Maár Balázs

irodavezető