|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2023. március 13 - ai rendkívüli**

**ülésére**

|  |  |
| --- | --- |
| **Tárgy:** | Tulajdonosi döntés társasházi célbefizetések tárgyában |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

**Tisztelt Bizottság!**

Budapest Főváros VII. Kerület Erzsébetváros Önkormányzata 2023. évi költségvetéséről szóló, Budapest Főváros VII. Kerület Erzsébetváros Önkormányzat Képviselő-testületének 3/2023. (II.15.) önkormányzati rendelete 13.§ (4) bekezdése alapján *„Az Önkormányzat e rendeletében biztosított jogkörében a Pénzügyi és Kerületfejlesztési Bizottság dönt az* ***„6501 Egyéb felhalmozási célú támogatások államháztartáson kívülre” cím Társasházi közgyűlés határozata alapján célbefizetés*** *100 ezer Ft feletti befizetéshez kapcsolódó előirányzat felhasználásáról.”*

Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló, Budapest Főváros VII. kerület Erzsébetváros Önkormányzata Képviselő-testületének 11/2012. (III.26.) önkormányzati rendelete 21.§ (4) bek. a) pontja alapján *„A vegyes tulajdonú, önkormányzati tulajdoni hányaddal érintett társasházakban az önkormányzat képviselője, illetve meghatalmazottja nyilatkozatához a Pénzügyi és Kerületfejlesztési Bizottság hozzájárulása szükséges a rendes gazdálkodás keretein belüli többlet kötelezettség (célbefizetés), valamint a közösséget terhelő egyéb kötelezettség (pl. hitelfelvétel) vállalásához, ha az Önkormányzat tulajdoni részesedése a társasházban eléri vagy meghaladja a 25%-ot, vagy a kötelezettség meghaladja a nettó százezer forintot, de nem haladja meg a nettó ötvenmillió millió forintot;”*

A 21. § (8) bekezdés alapján *„Az Önkormányzat költségvetését érintő, a*[*(3) bekezdés b) pont*](https://or.njt.hu/onkormanyzati-rendelet/647131#SZ21@BE3@POB)*jában, a*[*(4) bekezdés*](https://or.njt.hu/onkormanyzati-rendelet/647131#SZ21@BE4)*a) és b), valamint az*[*(5) bekezdés a)*](https://or.njt.hu/onkormanyzati-rendelet/647131#SZ21@BE5@POA)*és*[*b) pont*](https://or.njt.hu/onkormanyzati-rendelet/647131#SZ21@BE5@POB)*jaiban foglalt pénzügyi kötelezettség vállalásokhoz történő hozzájárulás megadása az Önkormányzat tárgyévi költségvetési rendeletében meghatározott keretek között történhet. A célbefizetések teljesítéséről a Pénzügyi és Kerületfejlesztési Bizottság dönt.”*

Az előterjesztés a fenti vagyonrendeletben meghatározott vegyes tulajdonú, önkormányzati ingatlanok vonatkozásában tartalmazza az előírt célbefizetéseket az alábbiak szerint.

**I.**

**A 33105** **helyrajzi számú, Budapest VII. kerület, Bethlen Gábor utca 12. szám** alatti társasház a tető felújítás finanszírozását kívánja megvalósítani.

A 2023. február 9-re összehívott közgyűlésen a tulajdonosok az előbbiekben ismertetett munkálatok ügyében a következőkről döntöttek:

***6/2023.02.09. Közgyűlési Határozat:***

***A közgyűlés többségi határozattal elfogadta a célbefizetést 1.500.000,-Ft, amit két részletben, 2023. márciusban és áprilisban kell megfizetni.***

***Szavazat: 1786 th igen 0 th nem 1292 th tartózkodott***

Az Önkormányzat a Társasházban 1292/10000 tulajdoni hányaddal, alapterületben kifejezve 164 m2-elrendelkezik, a Társasház határozata szerint az eseti befizetések előírásával az Önkormányzatot terhelő célbefizetés összege **193.800,- Forint**, melynek havi törlesztő összege **96.900,- Ft** (150,-Ft × 1292 tulajdoni hányad).

Az előterjesztésben fentebb részletezett kiadás fedezete a 2023. évi költségvetésről szóló 3/2023. (II.15.) számú rendeletben biztosítva van.

**II.**

**A 34202/1** **helyrajzi számú, Budapest VII. kerület, Madách Imre út 11. szám** alatti társasház az elektromos főkapcsoló és kapcsolódó berendezései cseréjének, felújításának finanszírozását kívánja megvalósítani.

A 2023. február 7-re összehívott közgyűlésen a tulajdonosok az előbbiekben ismertetett munkálatok ügyében a következőkről döntöttek:

***9/2023/02/07. Határozat:***

***A közgyűlés úgy dönt, hogy a 8/2023/02/07. sz. Határozatban foglalt munkák elvégzéséhez 7MFt célbefizetést ír elő a tulajdonostársak részére, melyet a tulajdonostársak 2023. április 30. napjáig kötelesek – m2-ük arányában – befizetni.***

***3667% igen 0 % nem 1001 tartózkodás (Önkorm)***

***Jelenlévők: 78,5%-a Jelenlévők: 21,5%-a***

Az Önkormányzat a Társasházban 1001/10000 tulajdoni hányaddal, alapterületben kifejezve 225 m2-elrendelkezik, a Társasház határozata szerint az eseti befizetések előírásával az Önkormányzatot terhelő célbefizetés összege **710.775,- Forint** (3.159,-Ft × 225 m2).

Az előterjesztésben fentebb részletezett kiadás fedezete a 2023. évi költségvetésről szóló 3/2023. (II.15.) számú rendeletben biztosítva van.

**Határozati javaslatok**

**I.**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága  …../2023. (III.13.) határozata a 1077 Budapest VII. kerület Bethlen Gábor utca 12. szám alatti társasházi célbefizetés előírása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága **hozzájárul, hogy** **a 33105 helyrajzi számon nyilvántartott, természetben a Budapest VII. kerület, Bethlen Gábor utca 12.** szám alatti társasházban fennálló 1292/10.000 tulajdoni hányada, alapterületben kifejezve 164 m2  vonatkozásában a tető felújítás megvalósítására **a Társasház részére** a Budapest Főváros VII. Kerület Erzsébetváros Önkormányzata 2023. évi költségvetéséről szóló, Budapest Főváros VII. Kerület Erzsébetváros Önkormányzat Képviselő-testületének 3/2023. (II.15.) önkormányzati rendeletének kiadási előirányzat terhére, **193.800,- Forint**, melynek havi törlesztő összege **96.900,- Ft** (150,-Ft × 1292 tulajdoni hányad) **befizetésre kerüljön a Társasház számlájára.**

**Felelős:** Niedermüller Péter polgármester

**Határidő:** 2023. március és április

**II.**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága  …../2023. (III.13.) határozata a 1075 Budapest VII. kerület Madách Imre út 11. szám alatti társasházi célbefizetés előírása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága **hozzájárul, hogy** **a 34202/1 helyrajzi számon nyilvántartott, természetben a Budapest VII. kerület, Madách Imre út 11.** szám alatti társasházban fennálló 1001/10.000 tulajdoni hányada, alapterületben kifejezve 225 m2  vonatkozásában az elektromos főkapcsoló és kapcsolódó berendezései cseréjének, felújításának megvalósítására **a Társasház részére** a Budapest Főváros VII. Kerület Erzsébetváros Önkormányzata 2023. évi költségvetéséről szóló, Budapest Főváros VII. Kerület Erzsébetváros Önkormányzat Képviselő-testületének 3/2023. (II.15.) önkormányzati rendeletének kiadási előirányzat terhére, **710.775,- Forint** (3.159,-Ft × 225 m2) **befizetésre kerüljön a Társasház számlájára.**

**Felelős:** Niedermüller Péter polgármester

**Határidő:** 2023. április 30.

Budapest, 2023. február 27.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt vezérigazgatója

Mellékletek:

* Bethlen Gábor utca 12.- Jegyzőkönyv
* Bethlen Gábor utca 12. - Kataszteri lap
* Bethlen Gábor utca 12. - Leosztó
* Bethlen Gábor utca 12. - Egyenlegközlő
* Madách Imre út 11. - Jegyzőkönyv
* Madách Imre út 11. - Kataszteri lap
* Madách Imre út 11. - Leosztó
* Madách Imre út 11. - Egyenlegközlő