|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2023. március 13 - ai rendkívüli**

**ülésére**

|  |  |
| --- | --- |
| **Tárgy:** | Tulajdonosi döntés a Budapest VII. Kisdiófa utca 10. sz. alatti 100%-ban önkormányzati tulajdonú társasház tetőfelújításának pótmunka elfogadása és finanszírozása tárgyában |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

**Tisztelt Bizottság!**

A Budapest VII. Kisdiófa utca 10. sz. alatti (hrsz: 34131) 100%-ban önkormányzati tulajdonú társasház vonatkozásában a társasház közös képviseletét - az EVIN Nonprofit Zrt. 100%-os tulajdonában lévő - Erzsébetvárosi Szolgáltató Kft. látja el.

A társasházban a tető felújítását a Pénzügyi és Kerületfejlesztési Bizottság az 547/2022.(IX.09.) számú határozatával elfogadta.

A felújítási munka során, újabb műszaki problémák léptek fel, melyek az előzetes felméréskor nem voltak előreláthatóak, így a műszaki ellenőr ezek pótmunkaként történő elvégzését írta elő.

A kivitelező a pótmunkára vonatkozó költségvetést elkészítette, melynek elfogadásáról és finanszírozásáról közgyűlési határozattal szükséges dönteni.

A pótmunka elvégzésére a fedezet a társasház számláján rendelkezésre áll.

A Bizottság a fenti ügyben Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) számú rendelet 21. §, 21.§ (2) bekezdés e) pontja valamint az 5. § (1) bekezdése alapján jogosult dönteni.

***21. §(1)*** *A  zon társasházak vonatkozásában, amelyekben az Önkormányzat tulajdonnal rendelkezik – a továbbiakban: társasház -, a társasházak közgyűlésein, illetve írásbeli szavazás esetén az önkormányzati tulajdont illetően az önkormányzatot a polgármester, illetve az általa meghatalmazott képviseli.*

***21. § (2)*** *A 100%-ban önkormányzati tulajdonú társasházak vonatkozásában az önkormányzat képviselője, illetve meghatalmazottja*

***e)*** *bármilyen pénzügyi kötelezettségvállalással járó ügyben (pl. célbefizetés, rendes gazdálkodás körét meghaladó kiadás) az Ör. 5. § szerint döntési hatáskörrel rendelkező tulajdonosi jogok gyakorlójának döntése alapján tehet nyilatkozatot.”*

***5. § (1)****Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága – a továbbiakban: Pénzügyi és Kerületfejlesztési Bizottság – gyakorolja az Önkormányzatot megillető tulajdonosi jogokat az alábbi kivételekkel:*

*a) azon tulajdonosi jogkörök, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal;*

*b)  azon tulajdonosi jogkörök, amelyeket e rendelet, vagy más önkormányzati rendelet utal a Képviselő-testület, a Képviselő-testület más bizottsága, vagy a polgármester hatáskörébe.*

A fent leírtak és a jogszabályi hivatkozások alapján javasoljuk a határozati javaslat elfogadását.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …/2023. (III.13.) határozata a Budapest, VII. Kisdiófa utca 10. alatti 100%-ban önkormányzati tulajdonú társasház tető felújításának pótmunka elfogadása és finanszírozása tárgyában**

Budapest Főváros VII. Kerület Erzsébetváros Önkormányzat Képviselő-testületének Pénzügyi és Kerületfejlesztési Bizottsága úgy dönt, hogy

1. **jóváhagyja** a Budapest VII. kerület 34131 helyrajzi szám alatt nyilvántartott, természetben a 1077 Budapest, Kisdiófa u. 10. sz. alatti társasházban lévő 10000/10000 önkormányzati tulajdoni hányad képviseletében a tető felújítás pótmunka elvégzését 2.229.166,- Ft + ÁFA összegben.

A pótmunka elvégzéséhez szükséges 2.229.166,- Ft + ÁFA fedezet a társasház számláján rendelkezésre áll.

1. **Felkéri a Polgármestert**, hogy intézkedjen a társasházi közgyűlésén a határozatnak megfelelő szavazat leadására.

**Felelős:** Niedermüller Péter polgármester

**Határidő:** azonnal

Budapest, 2023. március. 01.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Mellékletek: - kataszteri lap

* pótmunka árajánlat
* PKB határozat\_547\_2022. (IX.09)